સ્પેનની સરકારને પણ એવું જ લાગ્યું છે. કેમ કે સ્વતંત્ર થવા માગનારાએ વિશાળ સંમેલનો બોલાવેલાં અને તેમાં જુદા જુદા અહેવાલો પ્રમાણે 3 લાખથી 10 લાખ લોકો એકઠાં થયાં હતાં. આવા વિશાળ ટોળાં સામે અલગ મત વ્યક્ત કરવાની હિંમત કરવી મુશ્કેલ હોય છે. પણ મતપેટીમાં મત નાખવાનો હોય ત્યારે ડાહ્યો અને શાંત નાગરિક પણ નિર્ભય થઈને મત વ્યક્ત કરી શકે છે. તેથી કેટેલોનિયાની ચૂંટણી ગુજરાતની ચૂંટણી પછી તરત થશે ત્યારે ખ્યાલ આવશે કે હવા કઈ બાજુ ચાલી રહી છે.